text: мұңлы қыз халық күйі. р. байысқаннан жазылып алынды. нотаға түсірген а. хабыкей. "мұңлы қыз" күйінің шығуы туралы әңгіме: «қол-аяғы кемтар қыз жастайынан кемтарлықтың бейнетін көріп бұйығы болып өседі. өзі теңдес балалар қозы жайып, күрке тігіп, өзен бойлай жүгіріп, көбелек қуып дегендей балалықтың базарының ортасында жүріп өскенде, тауда кемтар қыз оның біріне де ілесе алмай қапада өмір сүреді. балалықтың базарына ілесе алмаудан басталған қайғы өскен сайын өсе түспесе ортаймайды. өзі теңдес қыз-бозбаланың бірі тұрмысқа шығып, бірі тұрмыс құрып, өз алдында түтін түтетіп, бала өсіріп отырғанда кемтар қыз баяғы сол күйі: от басынан ұзап шыға алмайды, мұңнан сейілмейді. сол қыздың құрбыларына қызықтай қарап, өз мұңына қапалануын көрсеткен күй деседі.»